**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS, KOLEGIJOS, KOMITETŲ IR KOMISIJŲ POSĖDŽIŲ TRANSLIAVIMO KLAIPĖDOS MIESTO SAVIVALDYBĖS INTERNETO SVETAINĖJE TVARKOS APRAŠO PATVIRTINIMO**

2023 m. liepos 5 d. Nr. T1-221

Klaipėda

Vadovaudamasi Lietuvos Respublikos vietos savivaldos įstatymo 17 straipsnio 18 dalimi, 21 straipsnio 4 dalimi, 22 straipsnio 7 dalimi ir Klaipėdos miesto savivaldybės tarybos veiklos reglamento, patvirtinto Klaipėdos miesto savivaldybės tarybos 2023 m. kovo 23 d. Nr. T2-19 sprendimu ,,Dėl Klaipėdos miesto savivaldybės tarybos veiklos reglamento patvirtinimo“, 29.11, 31.9, 37.7 ir 59.1 papunkčiais, Klaipėdos miesto savivaldybės taryba nusprendžia:

1. Patvirtinti Klaipėdos miesto savivaldybės tarybos, kolegijos, komitetų ir komisijų posėdžių transliavimo Klaipėdos miesto savivaldybės interneto svetainėje tvarkos aprašą (pridedama).

2. Pripažinti netekusiu galios Klaipėdos miesto savivaldybės tarybos 2021 m. vasario 26 d. sprendimą T2-61 ,,Dėl Klaipėdos miesto savivaldybės tarybos, kolegijos ir komitetų posėdžių transliavimo Klaipėdos miesto savivaldybės interneto svetainėje tvarkos aprašo patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės meras | Arvydas Vaitkus |

Parengė

Teisės skyriaus vyriausioji specialistė

Vaiva Žadeikė, tel. 44 55 09

2023-06-27